282 
Ezek azon kőbelek nemei vagy fajai, melyek a museum- 
egylet gazdag gyűjteményében eddigelé képviselve vannak. 
A Pávay értekezésében ezeken kívül még fölemlített fajok egy 
része bizonytalan meghatározáson alapszik, más része gyér 
voltuknál fogva nincs még képviselve itten. Hogy az uralkodó 
két echinid-faj, az Echinolampas giganteus Páv. és Eupatagus 
ornatus Ag. — szerint lehet a fődurvamészt még két szintre 
szétválasztani, azt már Pávay megmutatta, de minő puhányok 
jőnek elő az egyik vagy a másik szintben a két jellemző echi- 
niden kivid, azt az eddigi észleletek után még nem lehet ki¬ 
mondani. 
A fölsorolt kövületek, a mennyire mint kőbelek megha¬ 
tározhatók voltak, kiválóan a párisi medence alsó durvame- 
szében vagy avval egykori! más vidékü rétegekben fordulnak 
elő s igy egészen rendjén volt a kolozsvári durvamészt avval 
párhuz amosítani. 
1). Ostrea-tályag (Köz. eocan.) 
— A térképen et. — 
Ezen tályag, vagy helyesebben homokos tályag, sőt néha 
agyagos homok is, a mellékelt térkép szerint Szász-Fenes ha 
tárán és a Gorbó-patakban van legközelebb föltárva. Szász 
Fenesnél a messze feltűnő meredek Szamospartot képezi, hol 
a tályag és a felette elterülő diluvial-kavics határán folyvást 
leszivárog a viz. Az anyag itt tulajdonképen'homokos, csillám¬ 
dús, kékesszürke tályag, mely helyenként agyagos homokba is 
átmehet. A szucsági völgyben M. Nádas környékén, a mint 
alkalmam volt észlelhetni, nagyon el van terjedve s mindig 
a durvamésztől élesen elválva a hegylejtők alsó részén bukkan 
elő. Pávay az ostreák roppant mennyisége után nevezte el 
ezen réteget, melyekből én eddigelé egyet sem gyüjthettem 
még Szász Fenesnél és a szucsági völgyben, — úgy, hogy 
valószínűleg csak bizonyos helyekre lesznek szorítva, melyeket 
föl nem találtam még. Pávay a C er i t h i u m cuspidatum 
Desh-és egész sor Ostrea- fajt sorol fel ezen rétegekből, me¬ 
lyek azonban nagyrészt, megvannak a durvamészben, sőt egy 
részt a még fiatalabb rétegekben is, s azért e homokos, csillá- 
mos tályagot helyesen számíthatjuk még a közép eocánhez. 
